अशोक सलूजा: ये प्रश्न मेरे लिए मुश्किल है…. कोशिश करता हूँ.. कि इसके जवाब में भी मेरी इमानदारी झलके| अगर आप सच मानें तो…. जब मैंने ब्लाग बनाया तो ये मेरा तुक्का था, मुझे कुछ आता तो था नहीं, आज भी बस अपना काम चला लेता हूँ| मैं तो बस चोरी-छिपे कुछ अपने एहसास अपने आप से बडबडाता रहता था, और कुछ अपनी डायरी में लिखता था| फिर उसको सब से छुपा के रखता था, ये सब 1958 से चल रहा था| जब यहाँ आया तो एक या दो महीने के बाद अपने ब्लॉग पर दो-तीन अनुसरण करने वाले दिखे, अपनी टिप्पणी सहित| मैं! तो घबरा गया, अरे ये तो मेरे अलावा दूसरे लोग भी पढ़ सकते हैं मेरा लिखा| खैर…….. आप के प्रश्न का उत्तर :- जो आप को अच्छा लगे, आप की समझ में आए आप उसे और अच्छा लगने और लिखने के लिए प्रोत्साहित करें, बिन किसी उपेक्षा के… जो अच्छा न लगे, या अपनी अज्ञानता के कारण आप की समझ से बाहर हो, वहाँ कोई गलत टिप्पणी करने के बजाय पढ़ के वापस आना बेहतर है… और बहस के लेखो से बचाता हूँ मैं अपने आपको, ये मेरे अपने विचार है|